CELEX: 62018CA0659
Language: mt
Date: 2020-03-12 00:00:00
Title: Kawża C-659/18: Sentenza tal-Qorti tal-Ġustizzja (It-Tieni Awla) tat-12 ta’ Marzu 2020 (talba għal deċiżjoni preliminari tal-Juzgado de Instrucción n° 4 de Badalona – Spanja) – Proċeduri kriminali kontra VW (Rinviju għal deċiżjoni preliminari – Kooperazzjoni ġudizzjarja f’materji kriminali – Direttiva 2013/48/UE – Artikolu 3(2) – Dritt ta’ aċċess għal avukat – Ċirkustanzi li fihom id-dritt ta’ aċċess għal avukat għandu jiġi żgurat – Nuqqas ta’ dehra – Derogi mid-dritt ta’ aċċess għal avukat – Artikolu 47 tal-Karta tad-Drittijiet Fundamentali tal-Unjoni Ewropea – Dritt għal protezzjoni ġudizzjarja effettiva)

29.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 215/13
            
         
      Sentenza tal-Qorti tal-Ġustizzja (It-Tieni Awla) tat-12 ta’ Marzu 2020 (talba għal deċiżjoni preliminari tal-Juzgado de Instrucción no 4 de Badalona – Spanja) – Proċeduri kriminali kontra VW
      (Kawża C-659/18) (1)
      
      (Rinviju għal deċiżjoni preliminari - Kooperazzjoni ġudizzjarja f’materji kriminali - Direttiva 2013/48/UE - Artikolu 3(2) - Dritt ta’ aċċess għal avukat - Ċirkustanzi li fihom id-dritt ta’ aċċess għal avukat għandu jiġi żgurat - Nuqqas ta’ dehra - Derogi mid-dritt ta’ aċċess għal avukat - Artikolu 47 tal-Karta tad-Drittijiet Fundamentali tal-Unjoni Ewropea - Dritt għal protezzjoni ġudizzjarja effettiva)
      (2020/C 215/15)
      Lingwa tal-kawża: l-Ispanjol
      
         Qorti tar-rinviju
      
      Juzgado de Instrucción no 4 de Badalona
      
         Parti fil-kawża prinċipali
      
      VW
      
         Dispożittiv
      
      Id-Direttiva 2013/48/UE tal-Parlament Ewropew u tal-Kunsill tat-22 ta’ Ottubru 2013 dwar id-dritt ta’ aċċess għas-servizzi ta’ avukat fi proċedimenti kriminali u fi proċedimenti ta’ mandat ta’ arrest Ewropew, u dwar id-dritt li tiġi infurmata parti terza dwar iċ-ċaħda tal-libertà u d-dritt għal komunikazzjoni ma’ partijiet terzi u mal-awtoritajiet konsulari, matul iċ-ċaħda tal-libertà, u b’mod partikolari l-Artikolu 3(2) tagħha, moqri fid-dawl tal-Artikolu 47 tal-Karta tad-Drittijiet Fundamentali tal-Unjoni Ewropea, għandha tiġi interpretata fis-sens li tipprekludi leġiżlazzjoni nazzjonali, kif interpretata mill-ġurisprudenza nazzjonali, li tgħid li l-benefiċċju tad-dritt ta’ aċċess għal avukat jista’, matul il-fażi qabel il-proċedura kriminali, jiġi ttardjat minħabba l-assenza ta’ dehra tal-persuna ssuspettata jew tal-persuna akkużata, u dan wara li tkun inħarġet taħrika għad-dehra quddiem qorti istruttorja, sal-eżekuzzjoni tal-mandat ta’ arrest nazzjonali maħruġ kontra l-persuna interessata.
      
         (1)  ĠU C 35, 28.01.2019.